Hei! Olet tervetullut löytöretkelle herätyksiin!
Tällä kertaa tutustumme herätyksiin Indonesiassa.
Indonesia on maailman suurin saarivaltio Kaakkois-Aasiassa.
Se koostuu yli 17 000 saaresta.
Suurimmat saaret ovat Sumatra, Jaava, Sulawesi sekä Borneo.
Sen väkiluku on yli 270 miljoonaa.
Se on asukasluvultaan maailman 4. suurin valtio -
ja suurin muslimienemmistöinen maa.
Indonesian värikkääseen historiaan ovat vaikuttaneet -
sen luonnonrikkauksia havitelleet suurvallat.
Hindulaiset ja buddhalaiset kuningaskunnat kukoistivat alueella -
Intian vaikutuksesta ajanlaskumme alussa.
Muslimikauppiaat toivat Indonesiaan islamin.
Varhaisin kristinuskon vaikutus saattoi tapahtua -
jo apostoli Tuomaan toimesta.
1500-luvulla portugalilaiset perustivat molukeille ensimmäisen kirkon.
Samoihin aikoihin saapui espanjalainen lähetystyöntekijä -
Francisco Xavier ja kohta myös hollantilaiset, -
jotka pitivät alueella siirtomaavaltaa 350 vuotta.
II maailmansodan aikana japanilaiset miehittivät Indonesian.
Indonesia julistautui itsenäiseksi vasta sodan jälkeen -
17. elokuuta 1945.
Hollanti vastusti itsenäisyyttä, -
ja Indonesian vapaussota kesti yli 4 vuotta.
Tasavalta perustettiin v. 1950.
Ensimmäiseksi presidentiksi tuli Sukarno.
Vuonna 1965 Indonesian kommunistit yrittivät vallankaappausta.
6 korkeaa sotilasupseeria pidätettiin ja teloitettiin.
Kahden merkittävän sotilasjohtajan vältyttyä täpärästi vangitsemiselta -
he organisoivat nopeasti puolustuksen, -
ja kommunistit syöstiin vallasta.
Sen jälkeenkin maan historia on ollut myrskyisää.
Vaikeuksia ovat tuoneet luonnonkatastrofit, korruptio, -
separatismi, demokratiaongelmat ja nopeat talousmuutokset.
Menkäämme nyt 1960-luvulle.
Silloin maassa alkoi tapahtua laajaa hengellistä heräämistä.
Lähetyssaarnaajien toiminta oli ollut vaarallista -
muslimien puhdistaessa maata kommunismista.
Heidän vihanpitonsa oli näet kohdistunut myös kristittyihin.
Indonesian herätyksiin perehtymiseen on useita erityisiä syitä.
Niitä nostaa esiin herätyksiin laajalti perehtynyt teologi, -
Kurt Koch 1960-luvulla -
kirjassaan Indonesian herätys.
Indonesian herätys ei ole merkityk- seltään kansallisesti rajoittunut, -
vaan se on koko kristikunnan yhteinen asia.
"Saatanan valtaistuin" on meidän päivinämme pystytetty -
läntiseen maailmaan. Liberaaliteologit ovat kiistäneet -
Kristuksen jumalallisen syntyperän ja nostaneet kunniaan oman järkensä.
Kaikkialla maailmassa palvotaan Jumalan sijaan ihmistä.
Jumala ei siedä kauaa tällaista mielettömyyttä.
Liberaaliteologien harjoittama jumalanpilkka -
tulee pian saamaan samanlaisen lopun kuin Baabelin torni.
Koko ihmiskunnan kapinoidessa tällä tavoin Jumalaa vastaan -
Jeesus Kristus on aloittanut uuden työn Indonesian saaristossa.
Hän valitsee jälleen kerran halveksitut ja alhaissyntyiset.
Koch nostaa esiin kirjassaan herätyksen henkilöistä -
keskeisenä John Sungin.
John Sung eli vain 43-vuotiaaksi.
Hän eli vv. 1901-1944.
Hänestä säteili harvinainen jumalallinen voima.
Hän oli yksi voimallisimmista julistajista Indonesiassa -
1900-luvun alkupuoliskolla.
John syntyi Kiinassa ja tuli jo 9-vuotiaana herätykseen.
14-vuotiaasta alkaen hän toimi isänsä apuna saarnaajana.
Saatuaan rahalahjoituksen hän muutti Yhdysvaltoihin opiskelemaan -
ja saavutti muutamassa vuodessa filosofian tohtorin arvon.
Kun Jumala muistutti häntä hengellisestä kutsumuksesta, -
hän alkoi opiskella New Yorkin teologisessa seminaarissa.
Opiskeluaika oli hänelle ankaran hengellisen murroksen aikaa.
Tähän oli pääsyynä seminaarissa opetettu moderni teologia.
Kaikkia Raamatun ongelmia pohdiskeltiin järkiperäisesti.
Usko Kristuksen sijaiskärsimykseen, ihmeisiin, ylösnousemukseen, -
taivaaseen astumiseen ja toiseen tulemiseen hylättiin.
Sung menetti pian uskonsa -
ja joutui elämänsä vaikeimpaan sisäiseen kriisiin: -
"Minulta on riistetty kaikki, mihin olen uskonut. En jaksa elää näin."
Hän nimitti teologisia kirjojaan paholaisen kirjoiksi ja poltti ne.
Sen jälkeen hän omisti aikansa vain Raamatun tutkimiselle -
ja rukoilemiselle. Seminaarin opettajia kuohutti tri Sungin käytös -
ja se, että hän tuomitsi heidän edustamansa teologisen suuntauksen.
He lähettivät Sungin mielisairaalaan.
Oltuaan suljettuna mielisairaalassa lähes 200 vrk -
ja luettuaan siellä Raamatun läpi useita kymmeniä kertoja -
Sung palasi Kiinaan. Siellä hän joutui uuteen murrokseen -
evankeliumin julistamisen ja karismaattisuuden välimaastossa.
Eräässä herätyskokouksessa hänelle valkeni oman kutsumuksensa sisältö.
Jumalan armo ja Pyhän Hengen kyllyys ei ole sitä, -
että etsimme täyttymystä kielillä puhumisesta/ulkonaisista merkeistä.
Se on sitä, että meistä tulee kirkkaita puroja, -
joiden kautta Pyhän Hengen elävä vesi virtaa janoisille sieluille.
Siitä lähtien tri Sung saarnasi entistä voimallisemmin.
Hän rukoili usein: "Herra, puhdista ja muokkaa minut, -
että elävä vesi ryöppyää esiin kuin Niagaran putous."
Kaikkialla, minne hän meni, syntyi hengellinen herätys.
Ihmiset tunnustivat syntinsä, vihamiehet tekivät sovinnon, -
ja varastetut tavarat palautettiin omistajilleen.
Oleellista oli, että jokaisen lähetyskampanjan jälkeen -
muodostettiin iskuryhmiä, -
jotka julistivat evankeliumia ympäristön kylissä.
Yhden ainoan kampanjan jälkeen saattoi yhdessä yössä syntyä -
jopa 60-100 tällaista iskuryhmää.
Mikään ei saanut John Sungia lopettamaan.
Hän kertoi: "Minulla on niin vähän aikaa."
Se piti paikkansa, sillä tiivis työtahti kulutti hänet loppuun.
43-vuotiaana hän pääsi Taivaan kotiin.
Hänellä oli profeetan näkökyky. Viimeisinä vuosinaan hän sanoi: -
"Te saatte kokea sotia ja vainonaikoja."
Sanat toteutuivat tarkasti.
Ensin japanilaiset miehittivät Indonesian 2 vuodeksi.
Sitten tuli itsenäisyystaistelu hollantilaisia vastaan -
ja myöhemmin verinen yhteenotto kommunistien kanssa, -
joka vaati noin miljoonan ihmisen hengen.
Sodan sekasorron lisäksi kristityt kokivat vainoa monissa osissa maata.
Sungin viimeinen profeetallinen sanoma kuului: -
"Tulevaisuudessa emme voi tehdä muuta kuin rukoilla."
Toinen 1900-luvun alun väkevä julistaja Andrew Gih kertoi -
herätyksen odotuksesta: "Jos kristillinen kirkko rukoilee herätystä,
on ymmärrettävä, että Raamatulla, joka on Jumalan Sana, -
tulee olla keskeinen asema. Ensin täytyy lukea Raamattua, -
korostaa Raamattua, opettaa Raamattua, kunnioittaa Raamattua -
ja totella Raamattua. Ennen ei voi odottaa Pyhän Hengen vuodatusta."
Onko asiantila nykyään tällainen -
teologisissa tiedekunnissa ja kirkon johdossa?
Kurt Koch kertoo kirjassaan Indonesian herätys: -
"Herätysliikkeelle on ominaista, että ihmiset tulevat synnintuntoon, -
katuvat ja tunnustavat Kristuksen Pelastajakseen.
Jumala antaa siunauksensa nöyrille ja murtuneille.
Lukutaidottomat ovat Hänelle usein otollisempia -
kuin yliopiston professorit.
Vesi virtaa matalimpaan kohtaan, ja elämän vesi tekee samoin.
Jumala ei kunnioita ihmisten suuruutta -
eikä ihmisjärjen saavutuksia." Kurt Koch jatkaa kerrontaansa: -
"Olen rukoillut säännöllisesti siitä lähtien, -
kun ryhdyin seuraamaan Kristusta. Olen viettänyt monta yötä rukoillen.
Oltuani kosketuksissa Indonesian herätykseen -
tunnen itseni kuitenkin syylliseksi.
Miten erilainen elämäni olisikaan ollut, jos olisin rukoillut enemmän.
Miten monelta väärältä ratkaisulta olisinkaan välttänyt, -
jos olisin aina pysynyt uskollisena rukouksessa.
Minusta tuntuu, että minun on nyt yritettävä korjata laiminlyöntini, -
mikäli se suinkin on mahdollista.
Siksi kuljen esirukouksessa joka päivä.
Alaskasta Tulimaahan ja Skandinaviasta Kapkaupunkiin.
Vaellan pitkin Itä-Aasian rannikkoa ja ylitän lopuksi -
laajan Tyynenmeren alueen viivähtäen rukousmatkallani -
hetken jokaisella saarella.
Tunnen olevani kuin kotonani melkein kaikkialla, minne menen.
Siksi on helppoa suorittaa nämä aiemmat matkat uudestaan -
mielessäni rukoillen. Pyydän vain, -
että Jumala antaa minulle anteeksi aiemmat laiminlyöntini -
ja sallii minun pitää se, mitä sain Indonesiassa."
Perehtykäämme Indonesian herätyk- sen alkuvaiheisiin 1960-luvulla, -
kuinka tuli syttyy raamattukoulussa.
Raamattukoulun väki kertoo: -
"Kaikki alkoi, kun tajusimme oman viheliäisyytemme. -
Kuukausia olimme olleet syvästi pettyneitä -
koulumme hengelliseen tilaan. Osa ihmisistä alkoi rukoilla herätystä.
Lukuvuoden loppu oli lähestymässä.
Viides luokka päättäisi pian koulunkäyntinsä.
Monien oppilaiden hengellinen kehitys oli jäänyt hyvin vajavaiseksi.
Silloin Jumala kuuli rukouksemme. Hän lähetti meille 2 sanansaattajaa
Heidän voimakas julistuksensa hengellisestä taistelusta -
osoitti meille, miten kaukana olimme päämäärästämme.
Miten nälkäisiä ja janoisia olimmekaan!
Miten kauas olimme vaeltaneet valosta, -
mutta Jumala ei ollut hyljännyt meitä!
10 päivän kuluttua indonesialainen työtoverimme Dan -
koki ihmeellisen uudistuksen elämässään.
Pyhä Henki herätti hänessä niin voimakkaan synnintunnon, -
että hän itki katkerasti yli tunnin.
Sitten Jumala täytti miehen, jonka ylpeys ja arvostelunhalu -
olivat usein surettaneet meitä, sellaisella nöyryydellä/rakkaudella, -
että hän on nyt täysin toinen ihminen.
Lopultakin opettajakunta saattoi rukoilla yhdessä!
Aloitimme eräänä keskiviikkoiltana.
Jumala nöyryytti sydämemme niin, että itkimme ensimmäistä kertaa -
nuorten oppilaidemme puolesta."
Jumala käytti väkevästi raamattukoulun väkeä.
Herätyksen tuli syttyi Timorin saarella.
Ko. herätyksestä olen jo kertonut yhdessä aiemmassa jaksossa.
Tuon tässä esiin Timorin tapahtumat osana laajempaa Indonesia-herätystä.
Oikaisen samalla aiemman jakson tietoja siltä osin, -
että viitatessani siinä Itä-Timoriin olisi ollut oikeampaa -
puhua koko Timorin saaresta ja koko Timorin herätyksestä.
Timor on Indonesian saariston itäisintä osaa.
Vuonna 1964 saaren yli miljoonasta asukkaasta vajaa puolet kuului -
Hollannin reformoituun kirkkoon.
Sen papit olivat aiemmin siirtomaahallinnon virkamiehiä, -
ja kirkkoon kuuluminen oli ollut pakollista -
virka-asioiden hoidon vuoksi. Niinpä kirkon tila oli aika surkea.
Evankeliumia ei juurikaan julistettu, -
vaan magia, noituus, siveettömyys ja juoppous kukoistivat.
Loppuvuodesta 1964 saarella pidettiin väkevä parantamiskokoussarja.
Tuhannet ihmiset parantuivat sairauksistaan.
Tämä oli esimakua tulevasta herätyksestä, -
jossa evankeliumin julistus ja parannuksenteko -
tulivat keskeisiksi tekijöiksi parantumisen sijaan.
Heinäkuussa 1965 David Simeon saapui Timor-saarelle -
Itä-Jaavan raamattukoulun evankelioimisryhmän kanssa.
Hän ryhtyi järjestämään herätys- kokouksia Kupangissa ja Soessa.
Ryhmä julisti katumusta, uudestisyntymistä -
ja vapautumista synnistä Pyhän Hengen kautta.
Tuona kesänä tehdyn työn ansiosta syntyi -
Indonesian todellinen herätysliike.
Kokousten jälkeen Pyhä Henki vaikutti valtavalla voimalla.
Saaren asukkaat noutivat kotoaan taikakalunsa, -
jotka koottiin kasoihin ja poltettiin.
Kristittyjen keskuuteen levisi puhdistumisen aalto.
Olennaista oli, että Jumala kutsui monia saarelaisia välikappaleikseen, -
jotka ruokkivat ja levittivät herätyksen tulta evankeliointitiimeinä.
Pastori Joseph kertoi myöhemmin David Simeonin työstä: -
"Vähän ennen, kuin raamattukoulun ryhmä palasi -
Itä-Jaavalle syyskuussa 1965, Simeon piti jäähyväissaarnansa.
Puhuessaan hän näytti erikoisella tavalla täyttyvän Pyhällä Hengellä -
ja hänen sanansa olivat profeetallisia.
"Minä toivon, että Jumala herättää ryhmiä, -
jotka julistavat evankeliumia ja levittävät evankeliumin sanomaa -
koko saarella, ei ainoastaan täällä, -
vaan myös portugalilaisten hallussa olevilla alueilla.
En tiedä, miten ja milloin se tapahtuu.
Olen kuitenkin varma siitä, että Jumala aikoo toteuttaa toivomuksen."
Raamattukoulun ryhmän julistus oli lähtölaukaus tälle herätykselle.
Yksi ensimmäisistä paikallisista Jumalan kutsun saaneista oli -
Tamar-niminen Soen kristillisen koulun johtajatar.
Hänen puhuessaan jumalanpalveluksessa -
yli sata ihmistä sai sydämelleen kutsun alkaa palvella Jumalaa.
Yksi kutsun saaneista oli nuori Saul-niminen mies, -
joka tunnettiin paikallisena tappelupukarina.
Pian jumalanpalveluksen jälkeen Saul tuli yhtäkkiä sokeaksi.
Noin 10 minuutin kuluttua Jeesus ilmestyi hänelle ja sanoi: -
"Mitä sinulla on laatikossasi?" Hän muisti siellä olevat taikakalut.
"Ota ja vie ne kaikki papille", ääni jatkoi. Saul totteli.
Kun hän palasi huoneeseensa, Herra sanoi hänelle: -
"Sinun täytyy puhdistautua. Sitten annan sinulle tehtäväksi -
puhdistaa kirkon ja saarnata evankeliumia. -
Sinä rukoilet sairaiden kanssa, ja he paranevat. -
Ei edes kuolema ole sinulle voittamaton este, mutta muista tämä: -
Kaikki voima tulee minulta. Se ei ole sinun omaa voimaasi.
Kerro ihmisille seuraavassa jumalanpalveluksessa, -
mitä sinulle juuri on tapahtunut."
Kun Herra oli lopettanut puhumisen, Hän katosi, -
ja Saul oli aivan mykistynyt. On mielenkiintoista verrata -
tätä kertomusta siihen, mitä kerrotaan Apostolien teoissa -
Sauluksen kääntymisestä.
Nuori Saul pyysi papilta lupaa puhua tulevassa jumalanpalveluksessa.
Pappi epäröi ensin hiukan, mutta antoi kuitenkin suostumuksensa.
Kun Saul oli lopettanut puheensa, -
Pyhän Hengen voima laskeutui kaikkiin läsnäolijoihin.
Yksimielisesti he tunnustivat syntinsä -
ja kiiruhtivat koteihinsa noutamaan taikaesineitään.
Vielä samana iltana kaikki taikakalut poltettiin kirkon edessä.
Ensimmäinen evankelioimisryhmä syntyi syyskuun lopulla 1965.
Saul puhui jumalanpalveluksissa ja koko seurakunta tuli katumukseen.
Kun tämä nuori opetuslapsi kehotti ihmisiä nöyrtymään Jeesuksen edessä
monet nuoret astuivat esiin.
Saul valitsi 23 nuorta työtovereikseen.
Ryhmä ryhtyi työhön ja alkoi saarnata evankeliumia koko saarella.
Kaikkialla, minne nämä nuoret Kristuksen sanansaattajat menivät, -
tapahtui runsaasti paranemisihmeitä ja monet tulivat kääntymykseen.
Ryhmä oli saanut Pyhältä Hengeltä erityisesti 3 armolahjaa: -
kyvyn saarnata evankeliumia, kyvyn parantaa sairaita, kyvyn profetoida.
Pastori Joseph kertoi myöhemmin, että pelkästään yhdessä kaupungissa -
noin 700 sairasta parani rukouksin ja kätten päälle panemisella.
Myös kuolleita heräsi, ja ihmisiä tuli valtavat määrät uskoon.
Ryhmät tekivät evankelioimismatkoja lähisaarille -
ja myös Portugalin hallussa olleeseen Timorin saaren itäosaan.
Jumala piti ihmeellisesti huolta näistä ryhmistä.
Matkoilla tapahtui mm. useita ruokkimisihmeitä.
Jumala kutsui väkevästi käyttöönsä tavallisia ihmisiä -
ja usein juuri niitä, joita nykyään pidetään vähempiarvoisina, -
mm. erään 25-vuotiaan lukutaidottoman Anna-nimisen tytön.
Hänestä tuli yksi väkevimmistä herätyksen sananjulistajista.
Anna kulki talosta taloon.
Hän käski ihmisten tuoda epäjumalankuvat ja hävittää ne.
Profetoiden hän kertoi ihmisten synnit kehottaen parannukseen.
Hänen kauttaan parantui kuuroja ja sokeita, ja kuolleitakin heräsi.
Tärkeintä oli aina ihmisten pelastuminen.
Timorin herätykseen liittyy ihmeitä, -
joita ei ole juuri muualla ja muulloin nähty.
Jumala antoi eräälle ryhmälle käskyn mennä saarnaamaan kylään, -
joka sijaitsi 48 tunnin (!) matkan päässä.
Ryhmä lähti matkaan jalkaisin ja oli perillä jo 4 tunnin (!) päästä.
Muistelepa, mitä Apostolien teoissa kerrotaan Filippuksesta.
Onhan sellainen sanontakin kuin Filippuksen kyyti.
Kun he saapuivat kylään, asukkaat olivat kokoontuneet kirkkoon.
Kyläläiset kertoivat kuulleensa vuorilta torven toitotusta, -
joka kutsui heitä kokoukseen ja luulleensa, -
että ryhmä kutsui heitä paikalle.
Evankelioimisryhmällä ei kuitenkaan ollut torvea mukanaan.
Se oli ollut taivaallinen torven soitto.
Kirkossa oli myös 50 sairasta. Kaikki paranivat, -
mm. 3 mykkää, jotka eivät olleet koskaan lausuneet sanaakaan.
Heidän kielensä löystyivät, ja he vain alkoivat puhua.
Monia muitakin ihmeitä tapahtui.
Vesi muuttui useasti viiniksi ehtoollisen viettoa varten.
Kirkas valo kulki ryhmän edellä -
heidän kulkiessaan täysin pimeässä viidakossa.
Rankkasade kasteli aluetta ja sitäkin seutua, -
missä ryhmä kulki erästä polkua myöten.
Sade piiskasi polun molempia puolia, -
mutta itse polku oli kuiva ja kulkemiskelpoinen.
Kun matkasta nääntynyt ryhmä näki yhdessä -
taivaallisen näyn ruokapöydästä, -
niin ruoka olikin todellista ja ravitsi oikeasti koko ryhmän.
Toisaalta mm. muslimialueilla tapahtui myös marttyyrikuolemia.
Työ ei ollut helppoa.
Ihmeitä tapahtui, mutta ei ihmeitä ihmeiden vuoksi, -
vaan siksi, että evankeliumin sanoma saattoi mennä eteenpäin.
Yksistään herätyksen ensimmäisenä vuotena 80 000 ihmistä pelastui.
Näistä 40 000 oli ollut kommunisteja ja loput pakanoita.
Sairaita parantui noin 15 000.
Kirkossa käymisen aktiivisuus yli 10-kertaistui.
Kun läntisessä maailmassa luovutaan yhä enemmän Raamatusta -
ja asetetaan ihminen Jumalan asemaan, -
muistuttavat nämä ihmeelliset tapahtumat meitä siitä, -
että Jeesuksen paluun aika on lähellä.
Herra, herätä meidätkin lähtemään rohkeasti liikkeelle rukoillen -
ja julistaen hyvää sanomaa Jeesuksesta.
Me rukoilemme: Herra, herätä meidät.
Me kiitämme Indonesian herätyksen esimerkistä.
Jeesus, kiitämme siitä, että Sinä olet sama -
eilen, tänään ja ikuisesti. Sinä olet meidän kanssamme nytkin.
Avaa silmämme näkemään Sinun valtakuntasi todellisuus.
Avaa sydämemme, että lähdemme julistamaan rohkeasti -
evankeliumin sanomaa. Herätä meitä rukoilemaan.
Herätä meitä kertomaan hyvää sanomaa Sinusta.
Jeesuksen nimessä tätä pyydämme. Aamen.
Anna sade, Jumala.
Sydän kaipaa, odottaa.
Anna kaste Golgatan -
virvoittamaan kuiva maa.
Katson ylle vainion.
Tähkäpäät jo kypsät on.
Korjuumiehet puuttuvat.
Lapset Herran uupuvat.
Johda jälleen ristin luo, -
mistä virtaa lähde tuo, -
joka janon sammuttaa, -
lapset Herran uudistaa.
Anna sade, Jumala...
Ohjelmiamme tehdään täysin vapaaehtoisella tuella.
Tarvitsemme rukoustukea. Tarvitsemme taloudellista tukea.
Maksaessasi pankkisiirrolla käytä ruudulla näkyvää viitenumeroa.
Näin tukesi kohdistuu meidän ohjelmiimme.
Kiitos tuestasi! Jumala sinua runsaasti siunatkoon!
Maan hyvän on se kaltainen, -
ken Sanan kuulee ja uskoo sen.
Ja sydämessään säilyttää -
kantaen hyvää hedelmää.
Aina hän pysyy Sanassa, kärsii ja kestää uskossa.
Tekstitys: Tuula-Riitta Virrankare